Trooja Zeus, mida tuntakse ka paljude  teiste erinevate nimede all - Zbot, PRG, NTOS, Wsnpoem, Gorhax - on olnud aktiivne juba aastast 2007, kui esimestest avastatud rünnakutest teatasid Reuters ja  SecureWorks. Esimene tõrjespetsialistide poolt tuvastatud rünnak toimus juulis 2007, mil püüti varastada privaatseid andmeid mitmetest tuntud Ameerika Ühendriikide suurfirmadest (näiteks Hewlett- Packard Co), kusjuures ohvriks langes isegi USA Transpordiministeerium. Juba septembris -detsembris 2007 avastati uus tõrjevahendite eest peitu jäänud pangandustroojal Zeus põhinev botnet-võrgustik, mis ohustas paljusid juhtivaid suurpanku USA-s, Suurbritannias, Hispaanias ja Itaalias.